יאני סייבינן

יאני ניקנור סייבינן (בפינית: Jani Nikanor Sievinen; נולד ב-31 במרץ 1974). הוא שחיין עבר מפינלנד. הוא אלוף עולם, אלוף אירופה, שיאן עולם (החזיק בשיא העולם במשחה ל-200 מטר מעורב אישי במשך 9 שנים) וסגן אלוף אולימפי.

ביוגרפיה 
סייבינן נולד בוויטי.

שיאן עולם
בתחרות שחייה (בריכה של 25 מטר) שנערכה בקואופיו, פינלנד ב-17 בינואר 1992 קבע סייבינן במשחה ל-200 מטר מעורב אישי שיא עולם חדש של 1:57.19 דקות.

באולימפיאדת ברצלונה (1992) סיים סייבינן במקום רביעי במשחה ל-200 מטר מעורב אישי בתוצאה של 2:01.28 דקות, כשבשלב המוקדמות הוא קבע תוצאה של 2:01.18 דקות. נוסף לכך, הוא סיים במקום 13 במשחה ל-100 מטר פרפר בתוצאה של 54.93 שניות, כשבשלב המוקדמות הוא קבע תוצאה של 54.57 שניות. הוא סיים במקום 12 במשחה שליחים 4x200 מטר חופשי, במקום 14 במשחה שליחים 4x100 מטר חופשי ובמקום 20 במשחה שליחים 4x100 מטר מעורב.

במשך שלושה שבועות, 22 בינואר - 10 בפברואר בשנת 1993, ב-3 תחרויות שונות (בריכה של 25 מטר) שנערכו בפינלנד, בפריז ובמאלמו שיפר סייבינן במשחה ל-200 מטר מעורב אישי את שיאו העולמי 3 פעמים והעמיד אותו לבסוף על תוצאה של 1:55.59 דקות. נוסף לכך, התחרות שנערכה במאלמו הוא קבע במשחה ל-400 מטר מעורב אישי שיא עולם חדש של 4:07.10 דקות.

אלוף אירופה
באליפות אירופה בשחייה שנערכה בשפילד, אנגליה אותה שנה זכה סייבינן בשתי מדליות, זהב וכסף. מדליית זהב במשחה ל-200 מטר מעורב אישי בתוצאה של 1:59.50 דקות, 14 מאיות השנייה איטי משיא העולם ומדליית כסף בתוצאה של 4:15.51 דקות.

בתחרות שחייה (בריכה של 25 מטר) שנערכה בקואופיו ב-21 באפריל 1994 שיפר סייבינן במשחה ל-200 מטר מעורב אישי את שיאו העולמי (1:54.65 דקות), שיא זה הושווה לאחר 6 שנים על ידי אטילה צ'נה מהונגריה (1:54.65 דקות) ונישבר לאחר 10 שנים על ידי ג'ורג' בוול מטרינידד וטובגו (1:53.93 דקות).

אלוף עולם
באליפות העולם בשחייה שנערכה ברומא, איטליה בספטמבר אותה שנה זכה סייבינן בשתי מדליות, זהב וכסף. מדליית זהב במשחה ל-200 מטר מעורב אישי בשיא עולם חדש של 1:58.16 דקות, לפני גרג בורג'ס מארצות הברית (2:00.86 דקות) ואטילה צנה מהונגריה (2:01.84 דקות), הוא שיפר את השיא בן ה-3 שנים וחצי של תמאש דארני מהונגריה שעמד על 1:59.36 דקות. שיא זה החזיק מעמד כ-9 שנים ונשבר על ידי מייקל פלפס מארצות הברית (1:57.94 דקות). מדליית כסף במשחה ל-400 מטר מעורב אישי בתוצאה של 4:13.29 דקות, אחרי טום דולאן שקבע שיא עולם חדש של 4:12.30 דקות ולפני אריק ניימסניק (4:15.69 דקות) שניהם מארצות הברית.

באליפות אירופה בשחייה שנערכה בווינה, אוסטריה בשנת 1995 זכה סייבינן ב-3 מדליות זהב, במשחה ל-200 מטר חופשי בתוצאה של 1:48.98 דקות, במשחה ל-200 מטר מעורב אישי בתוצאה של 1:58.61 דקות ובמשחה ל-400 מטר מעורב אישי בתוצאה של 4:14.75 דקות. 

בתחרות שחייה (בריכה של 25 מטר) שנערכה בלפינרנטה, פינלנד ב-20 בינואר 1996 שיפר סייבינן במשחה ל-400 מטר מעורב את שיאו העולמי והעמיד אותו על תוצאה של 4:06.03 דקות.

באולימפיאדת אטלנטה (1996) זכה סייבינן במדליית כסף במשחה ל-200 מטר מעורב אישי בתוצאה של 2:00.13 דקות, אחרי צנה שקבע שיא אולימפי חדש של 1:59.91 דקות ולפני קרטיס מיידן מקנדה (2:01.13 דקות). במשחה ל-400 מטר מעורב אישי הוא קבע תוצאה של 4:23.13 דקות, שדירגה אותו במקום תשיעי ולכן ויתר על השתתפות בגמר ב', ובסיום התחרות דורג במקום 17. במשחה ל-200 מטר חופשי הוא קבע תוצאה של 1:49.05 דקות שדירגה אותו במקום שמיני ביחד עם פול פלמר מבריטניה, שני השחיינים ערכו swim-off אך קבעו שוב תוצאה זהה 1:48.89 דקות. לאחר שהחליט לוותר על swim-off נוסף על מנת להשתתף בגמר א' הוא דורג בסיום התחרות במקום 17. נוסף לכך, הוא סיים במקום 12 במשחה שליחים 4x100 מטר חופשי בתוצאה של 3:22.99 דקות.

באליפות אירופה בשחייה שנערכה בסביליה, ספרד בשנת 1997 זכה סייבינן במדליית ארד במשחה ל-200 מטר מעורב אישי בתוצאה של 2:02.12 דקות. נוסף לכך, הוא סיים במקום שביעי במשחה ל-400 מטר מעורב אישי בתוצאה של 4:24.59 דקות.

באליפות אירופה בשחייה שנערכה באיסטנבול, טורקיה בשנת 1999 זכה סייבינן במדליית ארד במשחה ל-200 מטר מעורב אישי בתוצאה של 2:02.11 דקות. 

באליפות העולם בשחייה (בריכת 25 מטר) שנערכה באתונה, יוון במרץ 2000 זכה סייבינן ב-3 מדליות, 2 זהב ו-1 כסף. מדליות זהב במשחה ל-200 מטר מעורב אישי בתוצאה של 1:56.27 דקות, לפני ג'יימס היקמן מבריטניה (1:56.86 דקות) ומאסימיליאנו רוסולינו מאיטליה (1:58.05 דקות) ובמשחה ל-400 מטר מעורב אישי בתוצאה של 4:09.54 דקות, לפני טרנס פרקין מדרום אפריקה (4:10.56 דקות) ומיקי חליקה מישראל (4:10.90 דקות). מדליית כסף במשחה ל-100 מטר מעורב אישי בתוצאה של 54.08 שניות, אחרי ניל ווקר מארצות הברית שקבע שיא עולם חדש של 52.79 שניות ולפני ג'יימס היקמן (54.38 שניות).

באולימפיאדת סידני (2000) סיים סייבינן במקום שמיני במשחה ל-200 מטר מעורב אישי בתוצאה של 2:02.49 דקות ובמקום 27 במשחה ל-400 מטר מעורב אישי בתוצאה של 4:25.16 דקות.

באליפות אירופה בשחייה שנערכה בברלין, גרמניה בשנת 2002 זכה סייבינן במדליית זהב במשחה ל-200 מטר מעורב אישי בתוצאה של 1:59.30 דקות.

באליפות אירופה בשחייה שנערכה במדריד, ספרד במאי 2004 זכה סייבינן במדליית כסף במשחה ל-200 מטר מעורב אישי בתוצאה של 2:00.43 דקות. 

באולימפיאדת אתונה (2004) סיים סייבינן במקום 20 במשחה ל-200 מטר מעורב אישי בתוצאה של 2:02.79 דקות ובמקום 11 במשחה שליחים 4x100 מטר מעורב בתוצאה של 3:41.64 דקות, הוא שחה את סגנון הגב בתוצאה של 56.84 שניות.

תארים והישגים 
בסך הכל קבע סייבינן 11 שיאי עולם, 3 במשחה ל-100 מטר מעורב אישי (בריכה של 25 מטר), 6 שיאי עולם במשחה ל-200 מטר מעורב אישי (1 בבריכה אולימפית ו-5 בבריכה של 25 מטר) ו-2 שיאי עולם במשחה ל-400 מטר מעורב אישי (בריכה של 25 מטר).

ראו גם 

התפתחות שיא העולם במשחה ל-100 מטר מעורב אישי (ויקיפדיה האנגלית)
התפתחות שיא העולם במשחה ל-200 מטר מעורב אישי (ויקיפדיה האנגלית)
התפתחות שיא העולם במשחה ל-400 מטר מעורב אישי (ויקיפדיה האנגלית)

קישורים חיצוניים 

 יאני סייבינן , באתר Sports123 

שחיינים פינים
שיאני עולם בשחייה
אלופי עולם בשחייה
שחייני מעורב אישי
שחייני חופשי
שחייני גב
שחייני פרפר
שחיינים באולימפיאדת ברצלונה (1992)
שחיינים באולימפיאדת אטלנטה (1996)
שחיינים באולימפיאדת סידני (2000)
שחיינים באולימפיאדת אתונה (2004)
פינים שנולדו ב-1974